LĪGUMS

**(**Par datorpreču iegādi**)**

*Rīgā, līguma datums ir pēdējā pievienotā*

*droša elektroniskā paraksta un tā laika zīmoga datums*

**Rīgas pašvaldības policija** (turpmāk – **Pasūtītājs**), tās priekšnieka **Jura Lūkass** personā, kurš rīkojas saskaņā ar Rīgas domes 2011. gada 1. marta saistošo noteikumu Nr. 114 “Rīgas valstspilsētas pašvaldības nolikums” 110. punktu un Rīgas domes 2020. gada 6. augusta nolikuma Nr. 39 “Rīgas pašvaldības policijas nolikums” 12. punktu no vienas puses, un

**Sabiedrība ar ierobežotu atbildību** (turpmāk – **SIA**) **“ATEA”**, reģistrācijas Nr. 40003312822 (turpmāk – **Piegādātājs**), tās \_\_\_\_\_\_\_\_\_\_\_\_\_\_\_ personā, kurš rīkojas uz 2023. gada 2. janvāra Komercpilnvaras Nr. 1/2023 pamata, no otras puses, bet katrs atsevišķi un abi kopā saukti – **Puses**,

pamatojoties uz Pasūtītāja Administratīvās pārvaldes Inovatīvo tehnoloģiju grupas Galvenā speciālista inovatīvo tehnoloģiju un risinājumu jautājumos p.i. 2023. gada 19. jūnija ziņojumu Nr. RPP-23-999-dv, noslēdz šo līgumu (turpmāk – **Līgums**):

1. **Līguma priekšmets**
   1. Piegādātājs apņemas piegādāt un nodot, bet Pasūtītājs pieņemt un apmaksāt datortehnikas preces (turpmāk – **Prece**) atbilstoši Līguma pielikuma “Tehniskā specifikācija-Finanšu piedāvājums” (turpmāk – **Pielikums**) un Līguma nosacījumiem.
   2. Nepieciešamības gadījumā Līguma ietvaros Pasūtītājam, vienojoties ar Piegādātāju, ir tiesības iegādāties arī citas preces, kas nav minētas Līguma Pielikumā
2. **Preces cena un Līguma summa**
   1. Līguma summa bez PVN ir **EUR 9 999,00** (deviņi tūkstoši deviņi simti deviņdesmit deviņi *euro*, 00 centi). PVN 21% Līguma summai ir **EUR 2 099,79** (divi tūkstoši deviņdesmit deviņi *euro*, 79 centi). **Kopējā Līguma summa ar PVN ir** **EUR 12 098,79 (divpadsmit tūkstoši deviņdesmit astoņi *euro*, 79 centi).**
   2. Preces cena Līguma darbības laikā nevar tikt paaugstināta.
   3. Preces cenas paaugstināšana var būt par iemeslu Līguma izbeigšanai.
   4. Preces cena ietver visus ar tās pārdošanu un piegādi Pasūtītājam saistītos izdevumus.
3. **Preces piegādes kārtība, termiņi, garantijas un norēķinu kārtība**
   1. Piegādātājs piegādā Preci pilnā apjomā uz adresi Lomonosova ielā 12A, Rīgā, ne vairāk kā 10 (desmit) darba dienu laikā no pasūtījuma noformēšanas brīža. Piegādātājs nodod Preci Pasūtītāja par Līguma izpildi atbildīgai personai vai tās pienākumu izpildītājam.
   2. Prece pēc daudzuma un kvalitātes tiek pieņemta-nodota atbilstoši Preces pavaddokumentiem un Līguma noteikumiem.
   3. Prece tiek uzskatīta par piegādātu un pieņemtu no brīža, kad Pasūtītājs ir parakstījis Preces pavaddokumentu. Pavaddokumentu no Pasūtītāja puses ir tiesīga parakstīt Pasūtītāja par Līguma izpildi atbildīgā persona vai tās pienākumu izpildītājs.
   4. Pasūtītājs nepieņem Preci, ja tai tiek konstatēti trūkumi, defekti vai neatbilstība Līguma noteikumiem, sastādot aktu.
   5. Piegādātāja pienākums ir ne vēlāk kā 30 (trīsdesmit) darba dienu laikā pēc pretenziju saņemšanas no Pasūtītāja par saviem līdzekļiem novērst trūkumus Precei vai vienoties ar Pasūtītāju par trūkumu novēršanas kārtību.
   6. Piegādātājs no Preces pavaddokumenta parakstīšanas brīža garantē Precei 2 (divu) gadu garantiju.
   7. Garantijas laikā, konstatējot Precei trūkumus vai kvalitātes neatbilstību, Pasūtītājs sastāda aktu, un kopā ar Preci nodod to Piegādātājam.
   8. Piegādātājs rēķina ar tam klāt pievienotu pavaddokumentu iesniegšanai izmanto Rīgas valstspilsētas pašvaldības portālu www.eriga.lv (turpmāk – **elektroniskais rēķins**).
   9. Pasūtītājs veic apmaksu par piegādāto Preci 14 (četrpadsmit) dienu laikā no dienas, kad Piegādātājs iesniedz Pasūtītājam elektronisku rēķinu Rīgas valstspilsētas pašvaldības portāla www.eriga.lv sadaļā “Rēķinu iesniegšana”, atbilstoši norādītajai informācijai par elektroniskā rēķina formātu, ar nosacījumu, ka Piegādātājs elektronisko rēķinu ir iesniedzis pareizi, atbilstoši Līguma nosacījumiem, un Pasūtītājs to ir pieņēmis apmaksai.
   10. Piegādātājs sagatavo elektronisko rēķinu, atbilstoši Rīgas valstspilsētas pašvaldības portāla www.eriga.lv sadaļā “Rēķinu iesniegšana” norādītajai informācijai par elektroniskā rēķina formātu;
   11. Piegādātājs elektroniskajā rēķinā norāda:

**Saņēmējs: Rīgas valstspilsētas pašvaldība;**

**Adrese: Rātslaukums 1, Rīga, LV-1050;**

**Reģistrācijas Nr.: 90011524360;**

**PVN reģ. Nr.: LV90011524360;**

**Banka: Luminor Bank AS Latvijas filiāle;**

**SWIFT kods: RIKOLV2X;**

**Konts: LV41RIKO0021800014010;**

**RD iestāde: Rīgas pašvaldības policija;**

**RD iestādes adrese: Lomonosova iela 12A, Rīga, LV-1019;**

**RD iestādes kods: 219.**

* 1. Elektroniskos rēķinus apmaksai Piegādātājs iesniedz Pasūtītājam, izvēloties vienu no šādiem elektroniska rēķina piegādes kanāliem:
     1. izveido programmatūru datu apmaiņai starp Piegādātāja norēķinu sistēmu un pašvaldības vienoto informācijas sistēmu (WEB API);
     2. augšupielādē rēķinu failus portālā www.eriga.lv, atbilstoši portāla www.eriga.lv sadaļā “Rēķinu iesniegšana” norādītajai informācijai par failu augšupielādi XML formātā;
     3. izmanto manuālu rēķina informācijas ievades Web formu portāla www.eriga.lv sadaļā “Rēķinu iesniegšana”.
  2. Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.
  3. Piegādātājam ir pienākums pašvaldības portālā www.eriga.lv sekot līdzi iesniegtā elektroniskā rēķina apstrādes statusam.
  4. Ja Piegādātājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu elektronisko rēķinu apmaksai nepieņem un neakceptē. Piegādātājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Piegādātājs ir iesniedzis atkārtoto elektronisko rēķinu.
  5. Pasūtītājs ir tiesīgs neapmaksāt elektronisko rēķinu, ja Preces piegādes un/vai pieņemšanas laikā tiek konstatēti trūkumi. Elektroniskais rēķins tiek apmaksāts tad, kad Piegādātājs ir novērsis konstatētos trūkumus.

1. **Pušu tiesības un pienākumi**
   1. Pasūtītājam ir tiesības saņemt kvalitatīvu Preci.
   2. Pasūtītājs ir tiesīgs izvirzīt pretenzijas par Preces kvalitāti.
   3. Pasūtītāja pienākums ir pieņemt Līgumam atbilstošu Preci un to apmaksāt.
   4. Piegādātāja pienākums ir Līgumā noteiktajā termiņā nodot Preci Pasūtītājam.
   5. Piegādātāja pienākums ir nodrošināt Preces kvalitāti.
   6. Piegādātājam ir tiesības saņemt samaksu par Preci Līgumā noteiktajā termiņā.
2. **Atbildība**
   1. Piegādātājs ir atbildīgs par Līgumā noteikto Preces kvalitātes prasību ievērošanu, kā arī par kvalitātes prasību ievērošanu, kādas ir noteiktas ar Latvijas Republikas normatīvajiem aktiem, un par šo prasību neievērošanu atbild Līgumā un Latvijas Republikas normatīvajos aktos paredzētajā kārtībā.
   2. Līguma 3.1. un 3.5. punktā noteikto Piegādātāja pienākumu izpildes termiņu neievērošanas gadījumā Pasūtītājs ir tiesīgs prasīt no Piegādātāja līgumsoda samaksu 1% (viena procenta) apmērā no kopējās Līguma summas par katru kavējuma dienu, bet ne vairāk par 10% (desmit procentiem) no kopējās Līguma summas.
   3. Pasūtītājs ir atbildīgs par norēķina termiņa ievērošanu un kavējuma gadījumā Piegādātājs ir tiesīgs prasīt no Pasūtītāja līgumsoda samaksu 1% (viena procenta) apmērā no kavētās norēķina summas par katru kavējuma dienu, bet ne vairāk par 10% (desmit procentiem) no kavētā norēķina summas.
   4. Līgumsoda samaksa neatbrīvo Puses no savu pienākumu izpildes.
   5. Puses ir atbildīgas par līgumsaistību izpildi, zaudējumu nodarīšanu otrai Pusei vai trešajām personām un atlīdzina tos pilnā apmērā Latvijas Republikas normatīvajos aktos paredzētajā kārtībā.
   6. Ja Līgums tiek izbeigts Piegādātāja vainas dēļ saskaņā ar Līguma 7.2.1., 7.2.2. un/vai 7.2.3. apakšpunktu, Pasūtītājs no Piegādātāja ir tiesīgs prasīt līgumsodu 10% (desmit procentu) apmērā no kopējās Līguma summas.
   7. Puses nav atbildīgas par saistību neizpildi vai daļēju neizpildi, ja tā radusies iepriekš neparedzētu, vispārpieņemtu, nepārvaramas varas apstākļu dēļ, kurus Puses nevarēja ne paredzēt, ne novērst saprātīgiem līdzekļiem.
3. **Strīdu izskatīšanas kārtība**
   1. Visas domstarpības un strīdus, kas skar Līgumu, Puses izskata pārrunu ceļā.
   2. Gadījumā, ja Puses nevar vienoties, strīdus jautājumu nodod izskatīšanai tiesā saskaņā ar spēkā esošajiem Latvijas Republikas normatīvajiem aktiem.
   3. Pusei, kas vēlas strīdus jautājumu nodot izskatīšanai tiesā, vispirms otrai Pusei jāiesniedz rakstiska pretenzija.
4. **Līguma darbības termiņš un izbeigšana**
   1. Līgums stājas spēkā ar tā abpusējas parakstīšanas brīdi un darbojas 1 (vienu) gadu ņemot vērā Līguma 7.2. punktā norādīto nosacījumu, bet garantijas jomā līdz pilnīgai saistību izpildei.
   2. Līguma darbības termiņš automātiski izbeidzas, līdzko tiek sasniegta Līguma 2.1. punktā noteiktā Līguma summa.
   3. Pasūtītājs ar rakstisku paziņojumu ir tiesīgs Līgumu izbeigt nekavējoties šādos gadījumos:
      1. ja Piegādātājs vismaz 3 (trīs) reizes piegādājis Pasūtītājam Līguma noteikumiem neatbilstošu preci;
      2. ja Piegādātājs vairākkārt (vismaz 3 (trīs) reizes) pārkāpis Līguma 3.1. punktā noteiktās prasības;
      3. ja Piegādātājs vēlas paaugstināt Preces cenu;
      4. ja Piegādātājs pasludināts par maksātnespējīgu;
      5. ja kompetentas valsts vai pašvaldību institūcijas Piegādātāja saimnieciskajā darbībā ir konstatējušas normatīvo aktu pārkāpumus, kā rezultātā apturēta Piegādātāja saimnieciskā darbība.
   4. Pasūtītājam ir tiesības vienpusēji atkāpties no Līguma izpildes, ja Līgumu nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
   5. Gadījumā, ja Pušu saistību izpildi ir ietekmējuši ārkārtēji, iepriekš neparedzēti apstākļi, Līguma darbība tiek apturēta un Puses vienojas par turpmāko Līguma darbību. Puses apņemas nekavējoties informēt viena otru par šādu apstākļu rašanos, pretējā gadījumā zaudējot tiesības uz tiem atsaukties.
5. **Papildus noteikumi**
   1. Jebkuri Līguma grozījumi noformējami rakstveidā un pēc abpusējas parakstīšanas pievienojami Līgumam kā neatņemama tā sastāvdaļa.
   2. Jautājumi, kas nav atspoguļoti Līgumā, tiek izskatīti saskaņā ar Latvijas Republikas normatīvajiem aktiem.
   3. Puses apņemas bez nepamatotas kavēšanās informēt viena otru par savu rekvizītu maiņu.
   4. Pēc pasūtījuma izpildes, publisko izdevumu detalizētas izmaksas ir uzskatāmas par vispārpieejamu informāciju, uz detalizētām izdevumu pozīcijām neattiecas ierobežotas pieejamības informācijas (komercnoslēpuma) statuss.
   5. Līgums sastādīts uz 5 (piecām) lapām ar pielikumu “Tehniskā specifikācija-Finanšu piedāvājums” uz 7 (septiņām) lapām.
6. **Pušu rekvizīti un paraksti**

|  |  |  |
| --- | --- | --- |
| **Pasūtītājs** |  | **Piegādātājs** |
| **Rīgas pašvaldības policija**  Lomonosova iela 12A, Rīga, LV-1019 |  | **SIA “ATEA”**  Ūnijas iela 15, Rīga, LV-1039 |
| **Norēķinu rekvizīti:**  Rīgas valstspilsētas pašvaldība  Rātslaukums 1, Rīga, LV-1050  NMR kods: 90011524360  PVN reģ. Nr.: LV90011524360  Banka: AS “Luminor Bank” Latvijas filiāle  Konts: LV41RIKO0021800014010  Kods: RIKOLV2X  RD iestādes kods: 219 |  | **Norēķinu rekvizīti:** |
| **Par Līguma izpildi atbildīgā persona:**  Pasūtītāja Administratīvās pārvaldes Inovatīvo tehnoloģiju grupas  Galvenais speciālists  Rolands Reksnis  Tālrunis: 67105480  E-pasts: Rolands.Reksnis@riga.lv |  | **Par Līguma izpildi atbildīgā persona:** |
|  |  |  |
| **J. Lūkass** |  |  |